หน่วยงานที่รับเหมาทำถนนใหม่ในซ.งามวงศ์วาน 59 ทำการวางท่อระบายน้ำบนแนวถนนใหม่ไม่เรียบร้อย ขอให้หน่วยงานที่รับผิดชอบตรวจงานเข้ามาตรวจสอบด่วน มิฉะนั้นจะก่อให้เกิดปัญหาน้ำท่วมขัง ถนนทรุด ปูนโครงสร้างไม่สามารถรับน้ำหนักได้ตามมาตรฐานที่ควรจะเป็น

ชวาบ้านในซอยเคยทักท้วงถึงมาตรฐานการทำงานของผู้รับเหมาแต่ไม่มีการปรับปรุงเปลี่ยนแปลงใด จึงขอร้องเรียนผ่านกรุงเทพมหานครเข้ามาจัดการตรวจสอบ นำแบบก่อสร้างมาเปรียบเทียบกับหน้างานว่าผู้รับเหมาได้ทำตามแบบที่ออกแบบไว้หรือไม่

สิ่งที่เห็นหน้างานมีดังนี้

- ไม่มีการเสียบเหล็กเสริมความแข็งแรง (เหล็กเสริมที่ควรจะเสียบตอนหล่อปูนยังวางกองอยู่ด้านข้าง)
- ความหนาของโครงสร้างปูนไม่เท่ากันและดูหนาน้อยกว่ามาตรฐาน
- ไม่มีการเสริมท่อระบายด้านใน

ภาพถ่ายเมื่อวันที่ 7 ก.ค. 2567 เวลา 08.00 น.